**Kisbér Város Önkormányzata Képviselő-testülete**

**Humán Bizottságának 2025.04.04. napi nyílt ülésének határozati javaslatai**

1. **Magyar Máltai Szeretetszolgálat kérelme**

Kisbér Város Önkormányzata Képviselő-testületének Humán Bizottsága javasolja a Magyar Máltai Szeretetszolgálat Kisbéri csoportjának kérelméről a képviselő-testületi ülésen dönteni bővebb információk birtokában mind a támogatás, mind a helyiség biztosítása tekintetében.

1. **Beszámoló a Kisbéri Kistérségi Szociális és Gyermekjóléti Alapellátási Központ 2024. évi munkájáról**

Kisbér Város Önkormányzata Képviselő-testületének Humán Bizottsága a Kisbéri Kistérségi Szociális és Gyermekjóléti Alapellátási Központ 2024. évi munkájáról szóló beszámolót az írásbeli előterjesztés szerint elfogadja.

1. **Beszámoló a Kisbéri Rendőrkapitányság 2024. évi tevékenységéről.**

Kisbér Város Önkormányzata Képviselő-testületének Humán Bizottsága a Komárom-Esztergom Vármegyei Rendőrkapitányság Kisbéri Rendőrkapitányságának 2024. évi tevékenységéről szóló beszámolót az írásbeli előterjesztés szerint elfogadja.

1. **A Wass Albert Művelődési Központ és Városi Könyvtár intézményvezetőjének beszámolója.**

Kisbér Város Önkormányzata Képviselő-testületének Humán Bizottsága

* Kele Márta intézményvezető tájékoztatását tudomásul veszi.

-A különleges múzeumok és gyűjtemények Magyarországon című könyvbe a makettpark és egyéb látnivalók felvételét javasolja támogatni, terjedelme vonatkozásában, amelynek pénzügyi vonzata van a pénzügyi bizottság döntését javasolja.

-2025. évi pedagógus nap vonatkozásában javasolja előadó meghívását.

-A Kisbéri Napok 3 napját javasolja megszervezni, lovas programot, kiállítást, és a színházi előadást is támogatja, pénzügyi vonzatára tekintettel a pénzügyi bizottság döntését javasolja.

1. **Bölcsődék napja – tájékoztatás**

Kisbér Város Önkormányzata Képviselő-testületének Humán Bizottsága javasolja elfogadni a Kisbéri Gyöngyszem Óvoda és Bölcsőde intézményvezetőjének bölcsődék napi tájékoztatását.

1. **Média**

Kisbér Város Önkormányzata Képviselő-testületének Humán Bizottsága kéri az elképzelések részletek kidolgozását, és a jogszabályi háttér ismertetését a májusi ülésre.

Kisbér, 2025. április 7.

dr. Morvai Zita s.k.

elnök